INDOKOLÁS


1. Baracs Község Önkormányzata

Bevételi és kiadási előirányzatok módosított főösszegének változása az áprilisban megállapított előirányzathoz képest összesen + 131.577.619 Ft.
Bevételi előirányzatok növekedésének elemei: 
· állami normatív támogatások: az évközi mutatószám felmérésekben jelzett többlet igény egyes közfeladatok ellátására, ezen belül is nagyobb részben a bölcsődei gondozás feladatellátás szeptemberi indulására,
· NEAK finanszírozás többlettámogatása az eredeti előirányzathoz képest,
· közfoglalkoztatási szerződések év közbeni meghosszabbítása miatt többlettámogatás,
· felhalmozási célú pályázati támogatások támogatói okiratokban megállapított összegei,
· tulajdonosi bevételek esetén az év közben meghozott bérleti díjtartalmú rendeletben foglaltak szerinti növekménye,
· finanszírozási bevételek esetén: a 2021. évi maradvány eredeti előirányzathoz képest történő növekedése a 2021. évi jóváhagyott beszámoló alapján, továbbá a megelőlegezések visszafizetésével megegyező összegben történő állományba vétele.

Kiadási előirányzatok növekedésének / átcsoportosításának elemei: 
· rovatfőcsoportokon belüli átcsoportosítás történt személyi juttatásokon, dologi kiadásokon belül, ahol azt az év közbeni folyó gazdasági események indokolttá tették, 
· közüzemi díjakra az áremelkedés miatt előirányzat növelést kell végrehajtani, 
· vásárolt élelmezésre a normatív állami támogatás e feladatellátásra biztosított többlete kerül felhasználásra,
· szakmai tevékenységet segítő szolgáltatások, egyéb szolgáltatások igénybe vételében növelő elem egyrészt az orvosi ügyeleti ellátás 1 lakosra jutó díjemelkedése, másrészt a szerződött kisadózó vállalkozások adózási formaváltása év közben, szolgáltatási díjemelkedés elfogadása,
· fordított áfa fizetési kötelezettség felújítási tevékenységben keletkezett, a dologi kiadási előirányzat a beruházás-felújítás rovatfőcsoportokból került átcsoportosításra,
· felhalmozási célú kiadásokra pályázati támogatásból, hosszú lejáratú hitelfelvételből, előző évi maradványból, adóbevételek felhasználásából biztosítottunk előirányzatot.



2. Baracsi Polgármesteri Hivatal

Bevételi és kiadási előirányzatok módosított főösszegének változása az eredeti előirányzathoz képest összesen + 8.343.774 Ft.
Bevételi előirányzatok növekedésének elemei: 
· az áprilisi országgyűlési képviselő- és országos népszavazás, valamint a 2021. évi népszámlálás 2022. évben történő lebonyolításához kapott normatív támogatások,
· a családi események megnövekedett számához kapcsolódó beszedett igazgatási szolgáltatási díjak,
· egyéb működési bevételek közüzemi jóváíró számlákból 2021. évi vonatkozási időszakra visszatérítés,
· intézmény maradványa igénybe vétele emelése a 2021. évi jóváhagyott beszámoló alapján.

Kiadási előirányzatok növekedésének / átcsoportosításának elemei: 
· az áprilisi országgyűlési képviselő- és országos népszavazás, valamint a 2021. évi népszámlálás 2022. évben történő lebonyolításához kapott normatív támogatások személyi juttatásokra, dologi kiadásokra történő felhasználása,
· a családi események megnövekedett számához kapcsolódó beszedett igazgatási szolgáltatási díjak személyi juttatásokra, dologi kiadásokra történő felhasználása,
· egyéb működési bevételek közüzemi jóváíró számlákból 2021. évi vonatkozási időszak visszatérítése felhasználása működési kiadásokra,
· intézmény maradványa igénybe vétele működési kiadásokra,
· rovatfőcsoportokon belüli átcsoportosítás történt személyi juttatásokon, dologi kiadásokon belül, ahol azt az év közbeni folyó gazdasági események indokolttá tették,
· beruházások esetén, továbbá az adatvédelmi rendszer végrehajtása miatt előirányzat emelés történt intézményfinanszírozásból, valamint az egyéb szolgáltatások előirányzata között várhatóan teljes összegben igénybe vételre nem kerülő előirányzatokból.

3. Baracsi Négy Vándor Óvoda és Hétpettyes Bölcsőde
Bevételi és kiadási előirányzatok módosított főösszegének változása az eredeti előirányzathoz képest összesen + 7.466.300 Ft.
Bevételi előirányzatok növekedésének elemei: 
· kiegészítő állami támogatás köznevelési intézmények közalkalmazottainak személyi juttatására és járulékaira,
· áfa visszatérítés.
Kiadási előirányzatok növekedésének elemei: 
· kiegészítő állami támogatás köznevelési intézmények közalkalmazottainak személyi juttatására és járulékaira,
· áfa visszatérítés felhasználása működési kiadásokra.

4. Baracsi Népjóléti Intézmény
Bevételi és kiadási előirányzatok módosított főösszegének változása az eredeti előirányzathoz képest összesen + 8.157.197 Ft.
Bevételi előirányzatok növekedésének elemei: 
· közfoglalkoztatási szerződések év közbeni meghosszabbítása miatt többlettámogatás,
· áfa visszatérítés,
· az intézmény maradványa igénybe vétele emelése a 2021. évi jóváhagyott beszámoló alapján.

Kiadási előirányzatok növekedésének / átcsoportosításának elemei: 
· közfoglalkoztatási szerződések év közbeni meghosszabbítása miatt többlettámogatás, közfoglalkoztatási bérre, járulékaira, valamint kisértékű eszközbeszerzésre,
· áfa visszatérítés felhasználása üzemeltetési anyagokra,
· intézmény maradványa igénybe vétele működési kiadásokra, beruházási eszközre.




